CELEX: 62012CA0290
Language: hu
Date: 2013-04-11 00:00:00
Title: C-290/12. sz. ügy: A Bíróság (nyolcadik tanács) 2013. április 11-i ítélete (a Tribunale di Napoli (Olaszország) előzetes döntéshozatal iránti kérelme) — Oreste Della Rocca kontra Poste Italiane SpA (Szociálpolitika — 1999/70/EK irányelv — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás — 2. szakasz — A keretmegállapodás hatálya — Munkaerő-kölcsönző vállalkozás — Kölcsönzött munkavállalók egy kölcsönvevő vállalkozás rendelkezésére bocsátása — Egymást követő határozott idejű munkaszerződések)

1.6.2013   
            
            
               HU
            
            
               Az Európai Unió Hivatalos Lapja
            
            
               C 156/15
            
         A Bíróság (nyolcadik tanács) 2013. április 11-i ítélete (a Tribunale di Napoli (Olaszország) előzetes döntéshozatal iránti kérelme) — Oreste Della Rocca kontra Poste Italiane SpA
   (C-290/12. sz. ügy) (1)
   
   (Szociálpolitika - 1999/70/EK irányelv - Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - 2. szakasz - A keretmegállapodás hatálya - Munkaerő-kölcsönző vállalkozás - Kölcsönzött munkavállalók egy kölcsönvevő vállalkozás rendelkezésére bocsátása - Egymást követő határozott idejű munkaszerződések)
   2013/C 156/24
   Az eljárás nyelve: olasz
   
      A kérdést előterjesztő bíróság
   
   Tribunale di Napoli
   
      Az alapeljárás felei
   
   
      Felperes: Oreste Della Rocca
   
      Alperes: Poste Italiane SpA
   
      Tárgy
   
   Előzetes döntéshozatal iránti kérelem — Tribunale di Napoli — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv (HL L 175., 43. o.; magyar nyelvű különkiadás 5. fejezet, 3. kötet, 368. o.) 2. és 5. szakaszának értelmezése — Hatály — Az irányelv munkaerő-kölcsönző társaságokra való alkalmazhatósága — E társaságok arra irányuló lehetősége, hogy a kölcsönzött munkavállaló és a kölcsönvevő vállalkozás közötti munkaviszony ideiglenes jellegét igazoló körülmények miatt a kölcsönzött munkavállalókkal egymást követő, határozott idejű munkaszerződéseket kössenek.
   
      Rendelkező rész
   
   Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelvet, valamint az ezen irányelv mellékletében szereplő, a határozott ideig tartó munkaviszonyról szóló, 1999. március 18-án kötött keretmegállapodást úgy kell értelmezni, hogy azok sem a kölcsönzött munkavállaló és a munkaerő-kölcsönző vállalkozás közötti határozott idejű munkaviszonyra, sem egy ilyen munkavállaló és a kölcsönvevő vállalkozás közötti határozott idejű munkaviszonyra nem alkalmazandók.
   
      (1)  HL C 243., 2012.8.11.